  Наталья Тетерина Удмуртиысь Тазалыкез утёнъя министерство элькунысь кун эмъюртъёслэсь Выль ар праздникъёслы сӥзем шутэтскон нуналъёсы ужан радлыксэс юнматӥз, ивортэ удысэтлэн пресс-службаез. 2018-тӥ арын 30-тӥ толсуре, 2019-тӥ арын 1-тӥ, 3-тӥ, 5-тӥ, 7-тӥ толшоре амбулаториос но поликлиникаос, соос пӧлын пинь эмъясь ёзэтъёс, кӧснуналлэн радлыкезъя ужалозы; 2019-тӥ арын 2-тӥ, 4-тӥ, 6-тӥ, но 8-тӥ толшоре амбулаториос но поликлиникаос ужалозы. Калыклы пинь висёнэн курадӟись муртъёслы эмъюрттэт сётӥськоз, нимаз ӧръёсъя ӧнерчиос но эмчиослэн ӧриоссы ужалозы, висисьёс эмъясьёсты доразы ӧтьыны быгатозы; 2018-тӥ арын 30-тӥ толсуре, 2019-тӥ арын 2-тӥ, 4-тӥ, 6-тӥ, но 8-тӥ толшоре нылпи эмъяськонниос кӧснуналлэн радлыкезъя ӧсъёссэс усьтозы. Пинез эмъясь ӧнерчиос, тазалыкез эскерон ёзэсъёс (лабораториос, рентген), эмчиослэн ӧриоссы ужалозы, эмъясьёсты висись нылпи доры ӧтьыны луоз. 2018-тӥ арын 31-тӥ толсуре, 2019-тӥ арын 1-тӥ, 3-тӥ, 5-тӥ, 7-тӥ толшоре нылпи эмъюртъёс ужалозы, соос пӧлын пинь эмъясьёс но.  Пусъемын, йӧл кухняен эмъяськонниосын йӧллэсь сиён-юонъёсты 2018-тӥ арын 30-тӥ толсуре но 2019-тӥ арын 2-тӥ, 4-тӥ, 6-тӥ, но 8-тӥ толшоре сётъялозы. Тегъёс: Удмуртия Тазалык Тазалыкезутёнъяминистерство тазалыкезутён эмъяськонниос эмчиос  